text: Mange dygtige sydjyder
  26 januar 2014 kl. 09.29
  Sydjylland var godt præsenteret, da vinderne ved DM i Skills blev kåret.
  42.000 så på, da mesterskaberne blev afviklet i Ålborg. De så, hvad eksempelvis en teknisk isolatør, industritekniker, frisør, elektriker og maskinsnedker kan, når det er allerbedst.
  - I er alle Danmarks bedste erhvervsfaglige elever. I kan jeres kram ? bedre end de fleste. Vi er stolte af jer, sagde undervisningsminister Christine Antorini til vinderne.
  Det er fjerde gang, der bliver afholdt DM i Skills. Målet med mesterskabet er at få flere unge til at vælge en erhvervsuddannelse direkte fra folkeskolen, i stedet for at gå på gymnasiet.
  - En studentereksamen er ikke meget værd i sig selv. Det er en erhvervsuddannelse til gengæld. I lærer et fag. I mestrer et arbejde.
  Og I kan forsørge jer selv, sagde statsminister Helle Thorning-Schmidt ved mesterskaberne.
  Her er vinderne fra TV SYD?s område:
  Brolægger: Dennis Breinholm Laursen - Bramming. Bygningsstruktør: Jeppe Mosegaard Johansen - Christiansfeld.Flisemurer: Kasper Hansen - Aabenraa.Gulvlægger: Kim Søndergaard Petersen - Nr. Nebel.Møbelpolstrer: Kirsten Kjeldberg Hansen - Aabenraa.Møbelsnedker: Thomas Rørvang - Vejle.Social- og sundhedsassistent: Louise Ullemose - Sønderborg. NadiaCatherine Hagbard - Bylderup-Bov.Tækkemand: Jacob Ranch Enemark - Sønderborg.VVS-energiuddannelse: Daniel Svend Krabsen - Kolding.
  
  